Qozog‘iston parlamentida to‘ylarni o‘tkazishda O‘zbekistondan namuna olishga chaqirishdi

Qozog‘iston parlamenti senatining raisi Qosim Jo‘mart Tokayev fuqarolarni maxsus marosimlarni o‘tkazishda ortiqcha isrofgarchilikka yo‘l qo‘ymaslikka chaqirdi.
«Men Qozog‘iston ommaviy axborot vositalaridagi to‘ylar va boshqa marosimlarni o‘tkazishda yangi yondashuvlari haqidagi munozarani qo‘llab-quvvatlayman. Bizga ortiqcha isrofgarchilik, keraksiz sarf-xarajatlardan xalos bo‘lish uchun yangi shakl kerak», - deb yozgan u Twitter’da.
Parlament yuqori palatasi rahbarining so‘zlariga ko‘ra, «o‘zbeklar, turklar, turkmanlar misolida milliy urf-odatlarga urg‘u berish kerak».